open-index/open-wikipedia-markdown huggingface dataset:
Смртта на господинот Лазареску

**Смртта на господинот Лазареску** (романски: *Moartea domnului Lăzărescu*) - романски филм од 2005 година, во режија на Кристи Пују (Cristi Puiu), кој е автор и на сценариото (засновано врз вистинит настан), заедно со Разван Радулеску (Razvan Radulescu). Во филмот настапуваат: Јон Фискутеану, Дору Ана, Моника Барладеану, Мими Бранеску, Драгош Букур, Дана Догару, Доријан Богута, Адријан Тициени, Клара Вода итн. „Смртта на господинот Лазареску“ е првиот филм од планираниот серијал со наслов „Шест приказни од предградијата на Букурешт“. Притоа, филмот бил награден на Канскиот филмски фестивал, а бил номиниран и за Европските филмски награди во две категории. Вкупно, филмот освоил 24 награди и имал уште 19 номинации. Исто така, тој се смета за најважно остварување на новиот романски филм. Во најголем дел, филмот е снимен со камерата на раце, без музика и со изразен псевдодокументаристички стил. 

## Синопсис
Филмот ја прикажува агонијата на еден човек на ворзаст од речиси 63 години, кој чувствува силна главоболка, проследена со болка во стомакот и со повраќање. Поради тоа, Лазареску повикува брза помош коај го носи во една болница. Таму го прегледува дежурниот лекар, кој го упатува пациентот во друга болница. По извршеното снимање, лекарите утврдуваат дека пациентот страда од хематом во главата, но и од карцином на црниот дроб. Бидејќи болницата нема слободна оперативна сала, тој е упатен во друга болница, каде дежурниот лекар бара од него да потпише документ со која ги прифаќа ризиците од операцијата. Сепак, Лазареску е целосно исцрпен и не може да потпише, поради што лекарот одбива да го оперира. Најпосле, тој е одведен во трета болница, каде го подготвуваат за итна операција.

## Наводи

Категорија:Романски филмови
Категорија:Филмови на романски јазик
Категорија:Филмови од 2005 година
Категорија:Филмови на Кристи Пују 
Категорија:Филмови со Јон Фискутеану 
Категорија:Филмови со Клара Вода
Категорија:Филмови со Дору Ана
Категорија:Филмови со Драгош Букур
Категорија:Филмови чие дејствие се одвива во Букурешт
Мојот XX век

**Мојот XX век** (унгарски: *Az én XX. Századom*) - унгарски филм од 1989 година во режија на Илдико Ењеди (Ildyko Enyedi), која е автор и на сценариото. Главните улоги ги играат: Дорота Сегда (Dorota Segda), Олег Јанковски (Oleg Yankovskiy) и Паулус Манкер (Paulus Manker). Филмот бил добитник на „Златна камера“ на Канскиот филмски фестивал.

## Синопсис
При крајот на Австроунгарската монархија, разделени идентични близанци се возат во „Ориент експрес“ не знаејќи дека се толку блиску еден до друг. Тие растеле одделно како посвоени деца во две сосема различни семејства. Дора и Лили се родени на прагот од XX век, на денот кога Едисон на светот му ја претставил електричната светилка. Околу 1900 година, темите, како што се граѓанските и човековите права на жените, како и правата на национално самоопределување, кои ги застапуваат близнаците, се во полн замав...

## Наводи

Категорија:Унгарски филмови
Категорија:Филмови на унгарски јазик
Категорија:Филмови од 1989 година
Категорија:Филмови на Илдико Ењеди
Категорија:Филмови со Дорота Сегда
Категорија:Филмови со Паулус Манкер
Категорија:Филмови со Олег Јанковски
Тераса (филм од 1980)

**Тераса** (италијански: *La terrazza*) - италијански филм од 1980 година во режија на Еторе Скола (Ettore Scola), по сценариото на Аџеноре Инкрочи, Фурио Скарпели и Еторе Скола. Главните улоги ги играат: Виторио Гасман, Уго Тоњаци, Жан-Луј Трентињан, Марчело Мастројани, Стефанија Сандрели и Карла Гравина. Критичарите го оцениле филмот како симпатичен, интелигентен и политички ангажиран филм. Еден од најдобрите италијански режисери на сите времиња ангажирал одлични глумци – и на публиката ѝ го прикажува патувањето на страсните, но огорчени пријатели кои се осмелиле да се борат за своите верувања. Филмот изобилува со неверојатни реплики за правото на секое човечко суштество на среќа и љубов. Филмот освоил две „Златни палми“ на Канскиот филмски фестивал во 1980 година – за сценарио и за споредна женска улога (Карла Гравина). Поради неговото значење, филмот бил реставриран во 2015 година.

## Синопсис
Филмот е болна а сепак смешна приказна за човековиот развој: скапи вина, трпеза преполна со храна, но луѓето празни – одвнатре. Сите престанале да се развиваат и се држат до своите замислени и закоравено зацртани улоги во животот.

## Наводи

Категорија:Италијански филмови
Категорија:Филмови на италијански јазик
Категорија:Филмови од 1980 година
Категорија:Филмови на Еторе Скола
Категорија:Филмови со Марчело Мастројани
Категорија:Филмови со Стефанија Сандрели
Категорија:Филмови со Карла Гравина
Категорија:Филмови со Виторио Гасман
Категорија:Филмови со Жан-Луј Трентињан
Категорија:Филмови со Уго Тоњаци
Ана Сен

**Ана Сеергеевна Сен** (родена на 3 декември 1990) — руска ракометарка која игра на позицијата лев бек за Ростов-Дон и за руската репрезентација.

## Наводи

## Надворешни врски

*Ана Сен на eurohandball.com

Категорија:Родени во 1990 година
Категорија:Живи луѓе
Категорија:Руски ракометарки
Категорија:Ракометарки на Ростов-Дон
Категорија:Ракометарки на Ѓер
Лишков Пештер

**Лишков Пештер**  — пештера во Бислимската Клисура на реката Пчиња, јужно од градот Куманово.

## Местоположба
Лишков Пештер, се наоѓа во средишниот дел на кратката Бислимска Клисура, на околу 6 км јужно од Куманово (кај ридот Краста), во делот каде реката Пчиња силно меандрира, недалеку од истоименото село Пчиња. Овој дел од клисурата е доста стрмен, речиси кањонски и е наречен Мечкина Клисура. Влезот во пештерата е на десната долинска страна, 15 метри над речното корито. Тој е сместен под стрм карпест отсек, во чиј средиштен дел се забележува голема вертикална пукнатина. Пристапноста на Лишков пештер е релативно тешка и води по некакви многу стари, издлабени камени скали. Тоа укажува дека во минатото пештерата била посетувана од луѓе и веројатно служела за некаква намена.

## Морфометриски одлики

Влезот има северна експозиција и се состои од 4 отвори со триаголна форма, од кои два се поголеми и лесно проодни. Крајниот лев отвор е влез во изолиран краток канал. Од самиот влез на пештерата, се отвора голема пештерска сала долга 6-7 метри, чие дно е прекриено со блокови сурнати од таваницата. На левата и десната страна од салата, продолжуваат два канали долги по околу десетина метри, кои завршуваат со помали кружни проширувања. По страните на каналите се забележуваат прекрасни пештерски орнаменти во вид на завеси, драпери и сливови со преливна бледо-жолта боја. Од таваницата пак, се спуштаат неверојатно интересни тенки сталактити во форма на цевчиња, кои природата макотрпно ги создавала. Како особено изненадување за време на истражувањата на пештератата се покажале четирите кружно издлабени камени садови во почетниот дел на левиот канал. Според изгледот, овие садови најверојатно се многу стари, а нивната точна намена за сега останува неразјаснета. На другата страна, во десниот канал, се одвојува една полупроодна пукнатина која се спушта во длабочина и завршува со кружна сала. И овој канал е богат со сталактити, а се јавуваат и неколку покрупни сталагмити. На дното од каналот во зимскиот период од годината се формира мало езерце, кое понира преку пукнатината, а водата му истекува кон реката Пчиња.

Внатрешноста на Лишков пештер е доста топла и влажна. Пештерата располага и со разновиден животински свет, особено подземни инсекти и лилјаци. За жал, поради разни суеверија, лилјаците речиси целосно се истребени, а други авантуристи пак, трагаат по некакви закопани богатства, уништувајќи го уникатниот пештерски накит не само во овој крај туку и пошироко. Така, обично се крши по некој сталактит или сталагмит, кој осветлен внатре изгледа преубаво, но изнесени надвор од пештерата станува обичен „камен“ за фрлање.

## Наводи

Категорија:Пештери во Македонија
Миески нимфеј

**Миески нимфеј** () или **Аристотелово училиште** — храм на нимфите во древномакедонскиот град Миеза во Негушко, Егејска Македонија, денес во Грција.

Светилиштето е откриено во месноста Извори, 2&nbsp;км источно од градот Негуш и западно од селото Копаново во областа Сланица. Според Плутарх во Нимфејот кај Миеза било училиштето на Аристотел, во кое три години учел Александар Македонски:
лево|мини|Аристотел и Александар во училиштето. Гравура на Шарл Лаплант, 1866&nbsp;г.

Во светилиштето има три природни пештери и двокатен портик со јонски столбови во облик на буквата П. Во вертикалните карпи се забележуваат лежиштата на покривопотпорните греди, е заднината на стоата, во која Аристотел држал предавања за „етичките и политичките учења“, изградена околу 350 г. п.н.е.

Во 2012&nbsp;г. нимфејот е прогласен за споменик на културата. Денес крај остатоците од Нимфејот има културен центар со изложбена сала, просторија за состаноци и ресторан.

## Поврзано
* Копаново
* Миеза

## Наводи

## Надворешни врски
* Портал за Аристотеловото училиште 

Категорија:Споменици на културата во Негуш (општина)
Категорија:Археолошки наоѓалишта во Егејска Македонија
Категорија:Аристотел
Категорија:Миеза
Октреотид

**Октреотид** е октапептид кој врши имитирање на активноста на соматостатинот,  но исто така е и попотентен инхибитор на хормонот за раст, гликагонот и инсулинот во споредба со соматостатинот. Првпат бил синтетизиран во 1979 од страна на Вилфред Бауер.

Се користи во третманот на тумори кои создаваат вишок на хормон за раст (гигантизам и акромегалија) и каде хируршка интервенција е контраиндицирана, питуитарни тумори кои секретираат тиреостимулирачки хормон, акутна хеморагија од езофагеални варицеси кај хепатална цироза.

Категорија:Циклични пептиди
Категорија:Лекови
Категорија:Зборови што ги нема во ТРМЈ
Категорија:Неопходни лекови според Светската здравствена организација
Категорија:Октапептиди
Жан-Клод ван Дам

мини|Жан-Клод ван Дам, 2010 година
**Жан-Клод Камиј Франсоа ван Варенберг** () — белгиски глумец, роден на 18 октомври 1960 година во Брисел, Белгија.

## Животопис

Ван Дам е роден во 1960 година  во Брисел во општината Берхем-Саинте-Агата. Тој бил син на цвеќарка. На возраст од десет години, татко му го донел кај карате-тренерот Клод Гец. Тој исто така вежбал телоградба, но и вежбал балет уште од 16-годишна возраст. Ван Дам, на деветнаесетгодишна возраст бил шампион во  средната категорија на „Европскиот професионален карате сојуз“. Заработил црн појас во шкотско карате училиште. Во 1978 година  тој бил „господар на Белгија“ во телоградба . 
мини|419x419пкс| Жан-Клод ван Дам (2007)

Во [1982 година со својот пријател од детството [Мишел Киси  се преселил  во Соединетите Американски држави за да ја започне својата глумечка кариера и таму добил американско државјанство. Тој на почеток, три години  работел како возач на лимузина, обезбедување во клубови и менаџер, сè додека не ја снимил својата прва улога за филм. Во 1984 година благодарение на Чак Норис во еден од филмвите бил ангажиран како каскадер .

Неговата прва голема улога била во 1986 година  кога играл антагонист во филмот „Карате тигар“. Во следните години, Ван Дам играл во комерцијално успешната серија акциони филмови како „Киборг“, „Карате тигар 3- Кикбоксер“, „Нема шанса“ и многу повеќе. Следела неговата успешна кариера и тој направил многу филмови и бил нивни соавтор. Во следните години работел на многу филмови, од кои едниот е познат како „Универзален војник“.

Ван Дам бил белгиски шампион во борбени вештини и актер, познат особено по неговиот долг список со акциони филмови, но тој исто така има учествувано во голем број на драмски изведби во Америка. Врз основа на неговото белгиско потекло во врска со неговата физичка диспозиција, тој го добил прекарот „Мускулот на Брисел“, но го добил и името „Цар на Белгијците“. Поради неговата успешна филмска кариера од 1984 година  играл во 39 филма, и во 2009 година  го комплетирал третиот дел од Универзалниот војник .

Тој бил добро познат по своето соперништво со Стивен Сигал, кој бил познат и по правење акциони филмови и исто така бил експерт за воени вештини . Ван Дам бил носител на црн појас во карате Шотокан и имал 3 дан во Теквондо .

## Личен живот
Тој бил во брак пет пати во минатото. И со својата трета сопруга, со која се развел и повторно се оженил од 1999 година. Тој во моментов живее во Шпанија во градот Алхаурин ел Гранде. Тој има три деца, Кристофер, Бјанка и Никола. Љубител бил на животни и дома имал девет кучиња од Тајланд .

## Наводи

## Надворешни врски
*     
* jcvd-online
* Профил за Жан-Клод ван Дам

Категорија:Родени во 1960 година
Категорија:Белгиски глумци
Категорија:Американски глумици
Категорија:Живи луѓе
Банда Ориентал

**Источен Брег** или **Банда Ориентал** (шпански: *Banda Oriental*), целосен назив **Источен Брег на Уругвај** или **Банда Ориентал дел Уругвај** (*Banda Oriental del Uruguay*), било името на јужноамериканските територии источно од реката Уругвај и северно од Рио де ла Плата. Овие територии денес се претежно териториите на независната држава Уругвај, бразилската сојузна држава Рио Гранде до Сул и делови од сојузната држава Санта Катарина. Банда Ориентал била најисточната териорија или покраина на Вицекралството Рио де ла Плата.

По децениски спорови за териториите, во 1777 година со Првиот договор од Сан Илдефонсо се разрешила поделбата помеѓу Шпанската Империја и Португалската Империја. Јужните делови на Банда Ориентал требало да бидат под шпанска управа, поточно под раководство на Вицекралството Рио де ла Плата, додека пак северните предели под португалска управа, како склопен дел на Капетанијата де Сао Педро до Рио Гранде до Сул, Колонија Бразил.

Териториите немале посебни административни едицини, односно не претставувале поседни административни единици сè до создавањето на Источната Покраина во 1813 година од страна на Хосе Хервасио Артигас. На 7 март 1814 година, по распадот на Вицекралството и создавањето на Обединетите покраини на Рио де ла Плата, Источната Покраина станала рамноправен член на федерацијата.

## Поврзано
*Уругвај
* Источна Покраина

## Литература
* Mulhall, Michael George, and Edward T. Mulhall. *Handbook of the River Plate: Comprising Buenos Ayres, the Upper Provinces, Banda Oriental, Paraguay* (2 vol. 1869)  online
* Salvatore, Ricardo, and Jonathan C. Browen. "Trade And Proletarianization In Late Colonial Banda Oriental: Evidence From The Estancia De Las Vacas, 1791-1805," *Hispanic American Historical Review* (1987) 67#3 pp 431–459. in JSTOR
* Sarreal, Julia. "Disorder, Wild Cattle, and a New Role for the Missions: The Banda Oriental, 1776–1786." *The Americas* (2011) 67#4 pp: 517-545. online
* Historia 2 - Mundo, América Latina y Uruguay Siglo XV al XIX, Ediciones Santillana Uruguay, 

## Надворешни врски
* Historia: La Banda Oriental entre los siglos XVI y XVIII - Lyceo Punta del Este

Категорија:Историја на Уругвај
Категорија:Историски области
Последното танго во Париз

**„Последното танго во Париз“** (италијански: *L’ultimo tango a Parigi*) - француско-италијански филм од 1972 година во режија на Бернардо Бертолучи (Bernardo Bertolucci) според сценариото на Бернардо Бертолучи, Франко Аркаљи (Franco Arcalli) и Ањес Варда (Agnes Varda). Главните улоги ги толкуваат: Марлон Брандо (Marlon Brando), Марија Шнајдер (Maria Schneider) и Марија Мики (Maria Michi). „Последно танго во Париз“ бил номиниран за „Оскар“ во категориите за најдобра машка улога (Брандо) и режија (Бертолучи). Филмот бил оценет како исклучително неподобен за лица помлади од 18 години, и по премиерата, неколкупати бил приспособуван за помладата публика. Најголемите контроверзи во Италија ги предизвикала сцената со анален секс (со употреба на путер), а ова е првиот филм (надвор од порнографскиот жанр) кој експлицитно ги прикажува човечките гениталии. Филмот бил рестравриран во 2018 година во SCS-Cineteca Nazionale, во соработка со Grimaldi Film Productions и со Metro-Goldwyn-Mayer Studios.

## Синопсис
Филмот го прикажува односот меѓу маж и жена кои се впуштаат во авантура со садомазохистички елементи, задржувајќи ја анонимноста. Пол (Брандо) е средовечен Американец кој пристигнува во Париз и се обидува да се справи со мрачните чувства по самоубиството на сопругата. Жан (Шнајдер) е млада Французинка која има свршеник. Во потрага по стан за изнајмување, таа го среќава Пол и тие започнуваат кратка авантура...

## Наводи

Категорија:Италијански филмови
Категорија:Француски филмови
Категорија:Филмови од 1972 година
Категорија:Филмови на Бернардо Бертолучи
Категорија:Филмови со Марија Мики
Категорија:Филмови со Марлон Брандо
Категорија:Филмови со Марија Шнајдер
Категорија:Филмови чие дејствие се одвива во Париз
Категорија:Култни филмови
Категорија:Филмови на англиски јазик
Категорија:Филмови на француски јазик
Италијанците добри луѓе

**Италијанците добри луѓе** (италијански: *Italiani Brava Gente*) - италијански филм од 1965 година во режија на Џузепе де Сантис (Giuseppe De Santis), кој е автор и на сценариото, заедно со Енио де Кончини (Ennio De Concini). Главните улоги ги толкуваат: Артур Кенеди, Жана Прохоренко и Рафаеле Пису.

## Синопсис
Во летото 1941 година, Германија и нејзините европски сојузници го напаѓаат Советскиот Сојуз. Фашистичката Италија учествува во инвазијата. Првите возови со италијански војници пристигнуваат во Советскиот Сојуз за време на сезоната на жетвата на жито. Советската армија нагло се повлекува по првичниот силен германски напад. Новодојдените италијански војници се зачудени од големината на советската земја којашто изгледа како да нема крај. Војниците, исто така, забележуваат дека Советите се повлекле толку брзо, што многу полиња се сè уште неожнеани. Полињата со пченица, сончоглед и пченка сјаат како злато под силното летно сонце. Италијанците се обидуваат да се дружат со советските цивили кои ги среќаваат на различни места кога застануваат да се одморат по патот. Но, цивилите се исплашени од окупаторите. И со право, бидејќи германските трупи веќе поминале тероризирајќи го месното население. Италијанските војници дури се обидуваат и да ги споделат своите оброци храна со цивилите и се обидуваат да ги развеселат пеејќи им песни.

## Наводи

Категорија:Италијански филмови
Категорија:Филмови од 1965 година
Категорија:Филмови на Џузепе де Сантис
Категорија:Филмови со Артур Кенеди
Категорија:Филмови со Жана Прохоренко
Категорија:Филмови со Рафаеле Пису
Категорија:Филмови чие дејствие се одвива во Русија
Категорија:Филмови за Втората светска војна
Категорија:Филмови на италијански јазик
Категорија:Филмови од 1964 година
Миколај Реј

**Миколај Реј** (полски: *Mikołaj Rej*; 1505-1569) - полски поет.

## Творештво

## Значење
Реј од Нагловица се смета за првиот вистински полски поет. Од него се сочувани неколку драми во стихови, како што е „Животот Јосифов“. Во неговото творештво се чувствува влијанието на ренесансата и тој ги изразувал идеите на своето време. Исто така, очигледно е влијанието од фолклорот, како и од неговите (непознати) претходници. Иако во неговите дела се среќаваат прекрасни фрагменти, сепак тој немал оформено целосен поетски израз.

## Наводи

Категорија:Полски поети
Категорија:Полски драматурзи
Категорија:Родени во 1505 година
Категорија:Починати во 1569 година
Јан Кохановски

мини|Јан Кохановски
**Јан Кохановски**, познат како **Јан од Чарнолас** (полски: *Jan Kochanowski*; 1530-1584) - полски поет.

## Животопис
Кохановски студирал на Јагелонскиот и на Падованскиот универзитет, каде го изучувал творештвото на Хорациј и Вергилиј, а бил познавач и на француската и на италијанската поезија од неговото време.

## Творештво

## Знашење и влијание
Творештвото на Кохановски го претставува вистинскиот почеток во развојот на полската поезија, зашто тој ги создал полската поезија и полскиот книжевен јазик. Кохановски создавал песни на народниот јазик („Псалтир“), но пишувал и сложена интимна поезија со високи мисловни вредности, а исто така, тој поставил повеќе урнеци за римата, ритамот и метриката од сите негови наследници. Поради тоа, до ден-денес, Кохановски претставува пример и идеал на полските поети.

## Наводи

Категорија:Полски поети
Категорија:Родени во 1530 година
Категорија:Починати во 1584 година
Тестенина

**Тестенини** – смеса од брашно и вода на која понекогаш ѝ се додаваат јајца. Тестенините се обликуваат без процес на ферментација и може да се користат свежи или сушени. Доколку се сушат, истото се врши сè до постигнување на потребната содржина на влага. Основни суровини за производство на тестенини се брашно и вода, а додатни суровини се јајца, млеко, концентрати, разни зеленчуци и зачини.

Кога се сушени, тестенините може долго да се чуваат без промена на нивниот квалитет и особини. Нивната трајност е 1,5 година и повеќе. 

## Особини
Основни особини на тестенините се:
*мала хигроскопичност која придонесува да се чуваат долго без промена на вкусот, мирисот и употребната вредност,
*брзо и лесно се приготвуваат за јадење,
*лесна и голема сварливост.

## Поделба
Според начинот на производство тестенините се делат на:
*пресувани – се добиваат со пресување на тестото низ отвор на преса, и во зависност од обликот на отворот се добиваат облиците на тестенините
*сечени – се добиваат со валање или пресување на тестото при што се добиваат прави ленти, нивно истенчување до саканата дебелина и на крајот сечење во различни облици.

Во зависност од обликот тестенините се делат на:
*шпагети, кои ако се многу тенки се нарекуваат фиде,
*макарони
*резанки

Според должината тестенините се делат на:
*кратки – до 5 см
*долги – до 80 см
*мотани – долги тестенини кои при производството се виткаат во вид на гнездо.


Слика:Pasta 2006 1.jpg|Долги тестенини
Слика:Pasta 2006 2.jpg|Кратки тестенини
Слика:Pasta 2006 4.jpg|Тестенини за супи
Слика:Pasta 2006 6.jpg|Свежи тестенини


## Галерија

Податотека:Cheese Corn Pasta.jpg|Пченкарни тестенини со сирење во Индија
Податотека:Asian Style Italian Pasta.jpg|Азиски стил на „италијански“ тестенини 
Податотека:Pakistani Pasta.jpg|Азиски спирални тестениниa
Слика:Spaghetti carbonara.jpg|Шпагети а ла карбонара
Податотека:8.28.12CheeseburgerMacByLuigiNovi2.jpg|Макарони и сирење
Податотека:Lasagna NIH.jpg|Лазањи со месо
Податотека:Pastitsio.jpg|Пастицио 
Податотека:Japanese food by Naoki Nakashima 175.jpg|Тестенини во Јапонија


## Наводи

## Надворешни врски
Могила (појаснување)

**Могила** може да се однесува на следново:

* Могила (археологија) — големо насипување од земја или камен
* Могила — село во Македонија, седиште на истоимената општина
* Општина Могила — општина во Македонија

## Поврзано
* Могила на непобедените
Мегленска тврдина

мини|260п|Ѕидина на тврдината.
**Мегленска тврдина** (, *Κάστρο Χρυσής*) — средновековна тврдина, чии остатоци се наоѓаат близу воденското село Слатина (Хриси) во општината Меглен, Егејска Македонија, денес во Грција.

## Историја
Се смета дека тврдината е средновековниот град Меглен, седиште на истоимената византиска тема и епархија од XI век или порано. Во 1134&nbsp;г. е засведочен епископот Иларион Мегленски.

Според патешественикот Алфред Делакулонш од XIX век, ова е местото на древномакедонскиот град Европ, претпоставка усвоена од археологот Деспина Евгениду. Меѓутоа, на ова место засега не се откриени остатоци од антички град, а за местоположбата на Европ има и други мислења, како она на Николаос Пападакис кој во 1913&nbsp;г. го поистоветил со Рудинското кале кај с. Рудино (Алорос).

Тврдината била упориште на кавханот Дометијан и болјарот на Мегленската област, Илица против војската на византискиот цар Василиј II. За да ја заземе, во 1015&nbsp;г. Василиј бил принуден да ја пренасочи реката Мегленица, да ги поткопа темелите на тврдината и да користи оган за конечно да ја пробие. Меглен се споменува во грамотите на царот Василиј II, во кои се определуваат границите на Охридската архиепископија.

Во 1980&nbsp;г. Мегленската тврдина е прогласена за заштитено археолошко наоѓалиште.

## Опис
Зачуваните ѕидини на крепоста се од X–XII век, но веројатно се изградени врз постари одбранбени ѕидови. Ѕидовите се наполно проследливи, но подобро се запазени во јужниот и источниот дел. Денес преостанатиот бедем има приближна должина од 500&nbsp;метри и достига 7&nbsp;метри во висина. Направени се од камења земени од реката Мегленица и редови од дробена тула. Зачувани се две елипсовидни, една округла и една квадратна кула.

Подрачјето во ѕидините зафаќа 4 хектари, и се чини дека било проширувано на исток. Во рамките на тврдината е откриена трикорабна епископска базилика. Вон ѕидовите, во Долниот Град е пронајдена гробна црква.

## Поврзано
* Мегленска епископска базилика
* Мегленска гробна црква

## Наводи

## Надворешни врски

Категорија:Тврдини во Егејска Македонија
Категорија:Споменици на културата во Меглен
Амброз Мандвуло Дламини

**Амброз Мандвуло Дламини **(свази: Ambrose Mandvulo Dlamini, 5 март 1968 - 13 декември 2020) - Свази политичар, деловен извршен директор и десетти Премиер на Есватини. Пред неговото назначување, тој работел како извршен директор на Свази МТН

## Животопис
Даламини потекнува од Мбекелвени еНхаланхени. Неговиот дедо, принцот Малунџ, беше чичко на кралот Собзуа Втори. Тој е син на началникот Мандуло. Дипломирал на тогашниот универзитет во Свазиленд и се стекнал со МБА од трговија на Универзитетот Хемптон. Работел во различни банки (вклучувајќи го и Банкарскиот стандард), достигнувајќи раководни позиции. Тој стана извршен директор на Недбанк (2003-2010) и телекомуникациската компанија МТН Свазиленд (2010-2018), дел од групата МТН од Јужна Африка. Тој нема искуство во политиката. На 27 октомври 2018 година, како што го прогласи кралот Мсвати III, тој беше заколнат на 29 октомври за премиер. Тој е најмладиот шеф на владата во историјата на државата.

## Премиер на Есватини
На 27 октомври 2018 година, кралот Мсвати III објави на состанокот во кралскиот крал во Лобамба дека Даммини ќе биде следниот премиер, наследувајќи му на Барнабас Сибусисо Даммини, кој почина претходниот месец по изборите во 2018 година. Далани нема искуство во политиката.

## Наводи

Категорија:Премиерите на Есватини
Категорија:Починати во 2020 година
Категорија:Родени во 1968 година
Зудербург (општинска заедница)

**Зудербург** () — општинска заедница во округот Илцен, во сојузната покраина Долна Саксонија, Германија. Нејзино седиште е селото Зудербург.
мини|Грб на Зудербург
Општинската заедница Зудербург се состои од следниве општини:

# Ајмке
# Гердау
# Зудербург

Категорија:Општински заедници во Долна Саксонија
Зудербург

**Зудербург** () — општина во округот Илцен, во сојузната покраина Долна Саксонија, Германија. Се наоѓа околу 11 километри југозападно од окружниот град Илцен.

Општината претставува административно седиште на истоимената општинска заедница.

## Географија
### Општински единици

Општината Зудербург се дели на следниве единици:

* Зудерберг
* Банзен
* Беденштет
* Хамершторф
* Хесеринген
* Холксен
* Ребер

## Историја

Прв пишан документ за селото било како Зутербург („Sutherburg“) во 1004 година.

Во 1847 година, железничката линија Целе-Илцен-Линебург-Харбург-Вилхелмсбург била отворена. Железничката станица Зудербург била отворена во 1850 и проширена во 1859 година.

Во 1957 година, селата Граулинген, Олдендорф I и Зудербург биле споени во Зудербург.

## Наводи

## Надворешни врски

* Официјална страница 

Категорија:Илцен (округ)
Органска облека

**Органската облека** е облека направена од материјали изработени или одгледани во согласност со органските земјоделски стандарди. Органската облека може да биде изработена од памук, јута, свила, рамија или волна.

Текстилот не мора да биде 100% органски за да ја користи органската етикета. Поопшт термин е *органски текстил*, кој вклучува и облека и домашен текстил. Техничките барања во однос на сертификација и потеклото генерално остануваат исти за органската облека и органскиот текстил.

## Поврзано

* Органски памук 
* Органски производи за бебиња 
* Органска култура на храна 
* Органска волна 
* Одржлива облека

## Наводи

Категорија:Облека
Категорија:Одржливи технологии
Црква „Св. Ѓорѓи“ - Бапчор

**Свети Ѓорѓи** () — православна црква на местото на историското село Бапчор, во денешната општина Костур, Егејска Македонија. Била главен храм на некогашното село, а денес е во состав на Костурската епархија на Цариградската патријаршија.

Денес од целиот Бапчор е останата само оваа црква, иградена во 1774–5&nbsp;г. Вратите на црквата се заѕидани во 1948&nbsp;г. за да не може да служи како прибежиште за бесправни доселеници од Албанија.

Во 1986&nbsp;г. храмот е прогласен за споменик на културата.

Во 2018&nbsp;г. до црквата е пробиен пат со помош на војската, а храмот е обновен, враќајќи ги иконостасот и столбовите. На 29 септември истата година храмот е преосветен од митрополитот Серафим Костурски.

## Поврзано
* Бапчор
* Костурска епархија

## Наводи

Ѓорѓи, Бапчор
Ѓорѓи, Бапчор
Категорија:Споменици на културата во Костур (општина)
Категорија:Бапчор
Категорија:Појавено во 1745 година
Органска необработена земја (дива)

**Органска необработена земја (дива) се** однесува на органски земјоделски производи што се собираат од необработено земјиште. Од 2005 година, органските диви производи се одгледуваат на околу 62 милиони хектари. Според меѓународната федерација на органски земјоделски движења, 36% од нив биле бамбусни , 21% биле овошје и бобинки, а 19% се ореви ( ИФОАМ 2007: 10 ). Првата конференција на ИФОАМ за органски диви производи се одржа во мај 2006 година.

## Поврзано

* Земјоделство 
* Органско земјоделство 
* Дивокултура

## Наводи

* Вилер, Хелга и Јусефи, Мину, Едс. (2007) Светот на органското земјоделство - статистика и новите трендови 2007 година. Меѓународна федерација на органско земјоделско движење (ИФОАМ), ДЕ-Бон и Институт за истражување на органско земјоделство, FiBL, CH-Фрик.

## Цитати


Категорија:Органска храна
Органски риби

**Органската риба** е вид на риба која расте во својата природна состојба. Засега, органската риба станала една од нај популарните јадења бидејќи му обезбедува на човечкиот организам јаглехидрати, белковини и разни минерали со заштитните фактори потребни за добро здравје . Покрај тоа, органската риба е така произведена од системи за органско производство и во согласност со релевантните стандарди и закони. Целта на органското производство на риба е да се потенцира здравјето на луѓето, со кое што се мисли, да не се користат пестициди, хемиски и генетски изменети производи. Затоа, органските производи задржуваат голема количина на хранливите материи а се истовремено ефикасни за да се избегне производство на штетни материи. Органската риба ги следи законите на природата и екологијата. Не користи хемиски синтетички супстанции и каква било технологија за јонизирачко зрачење и генетски изменета технологија за време на процесот на производство, преработка, пакување, складирање и транспорт. И органското производство на риба мора да се изврши во неконтаминирана вода. Поради своите ограничени услови на раст, органските риби имаат високи стандарди за квалитет на водата, животната средина и хранливи материи и не се хранат со вештачка храна. Токму заради ова, органските риби растат бавно, а со тоа и цената е повисока од обичните риби. „Органска риба“ не е само дива риба, хранливата вредност на рибата е повисока од онаа на дивите риби, како со селен, железо и други минерали. Од нивно размножување до продажба, во целиот процес е присутна вештачка интервенција. Во процесот на производство, строго се следат стандардите за безбедност на храната утврдени од националниот оддел за заштита на животната средина и одделот за технички надзор, а забрането е употреба на генетски изменети супстанции и вештачки интерферон, како што се хормоните и пестицидите. За да е попрецизно, рибата е всушност вештачка риба од слободен опсег, произведена според построги здравствени и безбедносни стандарди.

## Наводи

Категорија:Органска храна
Категорија:Риби
Шема за зеленчукова кошница

мини|250x250пкс| Кутија со зеленчук
**Шема за зеленчукова кошница** е операција која испорачува свежо овошје и зеленчук, честопати локално одгледувано и органско, директно на клиентот или на локално место за собирање. Обично, производите се продаваат како тековна претплата на седмица, а понудата може да варира според сезоната.

Првата шема за органска зеленчукова кошница била создадена од Гај Вотсон во 1987 година, кој испорачува свеж производ на локално ниво од фармата Риверфорд. Овие шеми обично ги управува одгледувачот или мала задруга. Постојат околу 600 вакви шеми кои работат во Велика Британија и до почетокот на 2007 година, според Здружението на почви, продажбата преку вакви шеми била поголема од 100 милиони фунти годишно.

Многу шеми се водат на локална или регионална основа, доставувајќи храна директно од производителот до потрошувачот. Други шеми нудат испорака на национално ниво, со производи обезбедени од мрежа на земјоделци, задруги и трговци што ја негираат локалната припадност на храна на овие шеми. Некои британски супермаркети, исто така, започнаа да нудат зеленчукови кошници.

## Како функционира
Шемата обично работи по претплата. Клиентот се регистрира до недела или две недели за испорака на свеж зеленчук и овошје. Содржината варира според изборот на давателот врз основа на сезоната и достапност. Некои шеми нудат можност за набавка на дополнителни производи што треба да се испорачаат заедно со зеленчуковата кошница, како што се млечни производи и месо.

## Наводи

Категорија:Агроекологија
Категорија:Органско земјоделство
Категорија:Органска храна
Квалификации за Европско првенство во фудбал 2020 - група Е

**Квалификации за Европско првенство во фудбал 2020 - група Е** е една од десетте групи во склоп на квалификациите за Европското првенство 2020. Во групата се наоѓаат пет репрезентации, и се игра по Бергеров систем на натпреварување. Двете првопласирани репрезентации во групата ќе се квалификуваат на Европското првенство 2020.

## Табела

## Натпревари
Распоредот на натпреварите УЕФА го објавила истиот ден како и ждребот, кој бил одржан на 2 декември 2018 година во Даблин. Времето на одигрување на натпреварите ќе биде прикажано по CET/CEST (месното време ќе биде прикажано во заграда).

----

----

----

----

----

----

----

----

----

## Наводи

## Надворешни врски
*УЕФА Евро 2020, UEFA.com 
*Квалификации за УЕФА Евро 2020, UEFA.com 

Е
Ајмке

**Ајмке** () — општина во округот Илцен, во сојузната покраина Долна Саксонија, Германија.

## Географија
### Местоположба

Ајмке се наоѓа во Линебуршкото Поле. Самото место Ајмке е сместено на реката Гердау, притока на Илменау.

### Општински единици

Општината Ајмке се состои од следниве места:

* Драјлинген (вкл. Нибек)
* Елерндорф
* Ајмке
* Вихтенбек

## Наводи

## Надворешни врски

* Официјална страница 

Категорија:Илцен (округ)
Гердау

**Гердау** () — општина во округот Илцен, во сојузната покраина Долна Саксонија, Германија.

## Општински единици

Општината Гердау се состои од следниве места:

* Баргфелд
* Бернзен
* Болзен
* Гердау
* Грос Зиштет
* Холтхузен II

Местото Гердау всушност е второ место по големина по Болзен, за разлика од другите истоимени општини.

## Наводи

## Надворешни врски

* Официјална страница 

Категорија:Илцен (округ)
Кишварда

**Кишварда** (, ,  *Kleynvardeyn* ) – град во Унгарија . Кишварда е еден од најважните градови во округот Саболч-Сатмар-Берег .

Според податоците од 2009 година, Кишварда имала 17.097 жители.

## Географија
Градот Кишварда се наоѓа во североисточниот дел на Унгарија, близу до државната граница со Словачка и Украина - 20 км северно. Градот се наоѓа на околу 280 километри источно од главниот град Будимпешта . Градот се наоѓа во крајниот североисточен дел на Панонската Рамнина, во близина на реката Тиса . Надморската висина на градот е околу 100 метри.

## Историја
центар|мини|250x250пкс|Остатоци од некогашен замок

## Надворешни врски
* www.kisvarda.hu Официјално мрежно место на градската управа на Кишварда 

Категорија:Населени места во Саболч-Сатмар-Берег
Категорија:Градови во Унгарија
Little Sister (песна на Елвис Присли)

**Little Sister** е рокенрол песна напишана од Док Пом и Морт Шуман. Првично беше објавен како сингл во 1961 година од американски пејач Елвис Присли, кој уживаше во хит број 5 со него на Билборд Хот 100 Синглот (како двојна А-страна со "(Marie's the Name) His Latest Flame") исто така достигна број 1 во UK Singles Chart Водечката гитара ја играше Хенк Гарланд, со поддршка на вокалот на anaорданаирс со карактеристичен бас глас на Реј Вокер. Присли ја изведува песната како дел од медал со „Get Back“ во филмскиот документарен филм од 1970 година Елвис: Така е. Песната подоцна ќе биде покриена од такви уметници како Двајт Јоакам, Роберт Плант, Кошмарите, Стагерс, Pearl Jam,и Рај Кудер. Верзијата на Кадер беше хит број еден во Нов Зеланд.


Категорија:Песни на Елвис Присли
Lonely Man (песна на Елвис Присли)

**Lonely Man** е песна за првпат снимена од Елвис Присли како дел од саундтракот за неговата филмска слика во 1961 година Wild in the Country,

но на крајот падна од филмот. Филмот првично беше насловен "Lonely Man", и извадок од Елвис како ја пее песната може да се види во оригиналниот трејлер, но песната беше пресечена пред објавувањето и насловот на филмот се смени. Вокалот во позадина е од The Jordanaires. Во 1961 година "Lonely Man" беше објавен како флип страна на синглот "Surrender" Во Соединетите Американски Држави, "Lonely Man" се искачи на бројот 32 на Билборд Хот 100, додека „предавањето“ стигна до број 1. дружение на музичките сниматели на Америка и исто така одделно влегоа во првите 3 во Хонгконг. Подоцна песната "Lonely Man" беше вклучен во албумот на најголемите хитови на Присли во 1968 година Elvis' Gold Records Volume 4.

Категорија:Песни на Елвис Присли
Мрачниот жетвар (филм)

**Мрачниот жетвар** (италијански: *La commare secca*) - италијански филм од 1962 година во режија на Бернардо Бертолучи, кој е автор и на сценариото, заедно со Пјер Паоло Пазолини. Главните улоги ги толкуваат: Франческо Рују, Џанкарло де Роса и Винченцо Чичора. 

## Синопсис
Во паркот во близина на реката Тибар во Рим е пронајдена убиена проститутка. Полицијата трага по луѓето кои биле во паркот во текот на таа ноќ и ги приведува сомнителните лица во полициска станица, испрашувајќи ги зошто биле таму таа ноќ. Еден од нив е и убиецот на проститутката, кој најпосле е откриен.

## Наводи

Категорија:Италијански филмови
Категорија:Филмови на италијански јазик
Категорија:Филмови од 1962 година
Категорија:Црно-бели филмови
Категорија:Филмови на Бернардо Бертолучи
Категорија:Филмови со Франческо Рују
Категорија:Филмови со Џанкарло де Роса
Категорија:Филмови со Винченцо Чичора
Категорија:Филмови чие дејствие се одвива во Рим
Црвениот терен

**Црвениот терен** (италијански: *Palombella rossa *) - француско-италијански филм од 1989 година во режија на Нани Морети, кој е автор и на сценариото и ја игра главната улога. Во другите улоги настапуваат: Силвио Орландо и Мариела Валентини. „Црвениот терен“ е еден од најнаградуваните филмови во Италија во сезоната 1989/1990 и бил прогласен за филм на годината во изборот на италијанските критичари на Венецискиот филмски фестивал, на списанието „Каје ди синема“ (*Cahiers du Cinéma*) и на Филмскиот Фестивал во Саун Пауло.

## Синопсис
Микеле Апичела (го игра Морети) е парламентарен пратеник од редовите на Италијанската комунистичка партија. По една сообраќајна несреќа, тој е полесно повреден, но го губи сеќавањето. Освен политичар, тој е и играч во ватерполо тимот на Монтеверде. И покрај тоа што е несигурен во својот идентитет, тој му се придружува на тимот кога треба да се одигра важен натпревар во Сицилија, што ќе реши кој ќе ја освои лигата. Натпреварот трае до доцна во ноќта, а Микеле разговара со соиграчите, синдикалистот, судијата, католичкиот верник, новинарот и неговата ќерка, во обид да ја реконструира својата сопствена меморија. Станува очигледно дека претходно тој одржал значаен говор, на чија содржина не може да се сети. Како што се одвива натпреварот, гледачите и играчите сѐ повеќе се впуштаат во гледање на филмот „Доктор Живаго“, кој се прикажува на ТВ-екранот во барот. Микеле промашува пенал и натпреварот завршува; тој останува разочаран не само од натпреварот туку и од животот. Возејќи се назад во Рим во друштво со својата ќерка, тој ја губи контролата врз својот автомобил...

## Наводи

Категорија:Италијански филмови
Категорија:Француски филмови
Категорија:Филмови на италијански јазик
Категорија:Филмови од 1989 година
Категорија:Филмови на Нани Морети
Категорија:Филмови со Силвио Орландо
Категорија:Филмови со Мариела Валентини
Категорија:Филмови со Нани Морети
Категорија:Филмови чие дејствие се одвива во Италија
Ханс Ерл

**Ханс Тобиас Ерл** ( Варшава или Виена 1882 - депортиран во Аушвиц, 1942?) Беше германски оперски бас.

## Професионална кариера
Тој ја започнал својата вистинска кариера во театарот во текот на сезоната 1908-1909 година во театарот Раимунд во Виена, откако веќе отпеал во светската премиерна изведба на оперета на Оскар Страус, оперетата *Дие лустинген Нибелунген* во театарот Винер Карл во 1904 година. Понатамошни ангажмани биле во Стадтеатар Аугсбург (1911-1913), Стадтеатар Елберфелд (1913-1914) и Стадтеатар Чхемитз (1914-1918), прекината заради воената служба за време на Првата светска војна во 1914-1915. Во 1918 година тој ја започнал петнаесетгодишниот ангажман со Франкфуртската опера како прв бас, каде што станал еден од најпознатите пејачи на ансамблот. Тој бил отстранет од Операта на 11 јуни 1933 година.
## Холокауст
Бидејќи бил Евреин,бил отпуштен од операта во Франкфурт во 1933 година. Евреите биле принудени да се соберат во Фестхал Франкфурт, а Ерл бил принуден да пее „Во Дизен Хајлген Хален“.  Тој бил депортиран во 1942 година и умрел  (веројатно истата година) во Аушвиц .

## Наводи

Категорија:Починати во 1942 година
Категорија:Родени во 1882 година
Категорија:Германски оперски пејачи
Владовска праисториска населба

**Владовска праисториско населба** () — праисториска населба и археолошко наоѓалиште кај селото Владово (Аграс) во Воденско, Егејска Македонија, денес во Грција. Се состои од дела, кои потекнуваат од различни периоди.

Во месноста наречена Тумба Чука се остатоците од населба од доцното бронзено време (1650 / 1600-1100&nbsp;г.&nbsp;п.н.е.), јужно од патот Воден-Лерин, а западно од Владово.

Североисточно од тумбата, на брегот на реката Вода е откриена значајна гробница од железното време (1000-700&nbsp;г.&nbsp;п.н.е.). Ископани се 50 гроба со изобилство предмети како накит, оружје, грнчарија и замајци од вретена. Низ местото минува римскиот пат Вија Егнација. Во 1995&nbsp;г. наоѓалиштето е прогласено за споменик на културата.

## Поврзано
* Селиште — историска населба во околината
* Владовско Езеро

## Наводи

Категорија:Археолошки наоѓалишта во Егејска Македонија
Категорија:Споменици на културата во Воден (општина)
Surrender (песна на Елвис Присли)

**Surrender** е песна бр. 1 снимена од Елвис Присли и објавена од Елвис Присли музика во 1961 година. Тоа е адаптација на Док Пом и Морт Шуман на музиката од 1902 

година На неаполска бала од Giambattista и Ernesto de Curtis entitled "Torna a Surriento" ("Врати се во Соренто"). Погоди број еден во САД и Велика Британија во 1961 година и на крајот стана еден од најпродаваните синглови на сите времиња. Ова беше една од 25 песни што Док Пом и Морт Шуман ги напишаа за Присли. Тоа е снимено од многу други уметници, вклучително и Мајкл Бублеј, The Residents, и Il Volo.

Категорија:Песни на Елвис Присли
Марк III (тенк)

мини|Марк III

Британскиот тенк **Марк III** бил изграден во Првата светска војна и бил понатамошно производство на серијата Марк. Овој тенк бил користен само за тренинг. Исто така, Марк III бил со челичен оклоп на Марк II, така што тој бил речиси невооружен: тешкиот митралез можел да навлезе во челичниот оклоп. За разлика од Марк II, тој никогаш не доживеал вистинска намена. Наместо планираниот дополнителен слој на оклопни плочи, одредени плочи беа засилени овде до максимална дебелина од 12 мм. На почетокот на 1917 година, направени се 50 типови од Марк III - 25 „Машки“ (со вооружување со топови и митралези) и 25 „Женски“ (опремени само со митралез). Женскиот Марк III имал помали крајни агли. Марк III бил опремен со митралези од ,,Луис“*.* Последните два тенкови од овој вид биле напуштени во времето на Втората светска војна.

Категорија:Тенкови од Првата светска војна
Марија Шнајдер

мини|Марија Шнајдер

**Марија Шнајдер** (; Париз, 27 март 1952 - Париз, 3 февруари 2011) била француска филмска глумица. Таа пораснала со мајка со ромско потекло и на 16-годишна возраст дознала дека е нелегитимната ќерка на францускиот глумец Даниел Веант.

Бујна облаци, но момчешко држење, несвесно за нејзината женственост, специјализира во улоги на нимфа . Најпозната е по улогата во контроверзниот филм *[[Последното танго во Париз|Последен танц во Париз во]]* режија на Бернард Бертолучи, каде игра млада жена, која преку бурна афера со средовечен маж ( Марлон Брандо ), добива доверба со тоа што станува свесна за нејзината женственост. Таа во тоа време привлече големо внимание на јавноста во слободни љубовни сцени, но исто така се стекна со ореол од секс-симболи, што ја избегна во понатамошната кариера. Иако има направено над 50 филмови, таа привлече поголемо внимание од публиката и критичарите само преку улогата на мистериозната странец во филмот *Професија: Известувачот на* режисерот Микеланџело Антониони од 1975 година . година.

Таа ја игра главната женска улога во филмот „ *Сезона на мирот во Париз“, во* режија на Предраг Голубовиќ, каде нејзини партнери биле Драган Николиќ и Мики Манојловиќ . Последниот филм го направила во 2008 година  во реализацијата на Клиентот од режисерот Јозиана Баласко .

## Познати филмови

* Старата девојка (1972 година). ) 
* Последното танго во Париз (1972 година) ) 
* Професија: репортер (1979 година). ) 
* Мировна сезона во Париз (1981 година). ) 
* Џејн Ејр (1996 г. )

## Надворешни врски
* Умре Марија Шнајдер

Категорија:Луѓе од Париз
Категорија:Починати во 2011 година
Категорија:Родени во 1952 година
Категорија:Починати во Париз
Маријан Новаковиќ

**Маријан Новаковиќ** (Вучитрн, 3 август 1957) е лекар - пластичен хирург, пензиониран генерал на санитетската служба во српската војска. Поранешен началник на Воено-медицинската академија.

## Животопис

Завршил основно училиште со одличен успех. Носител е на Вукова диплома. Воената гимназија ,,Братство и единство* ја завршил во [[1976]] година во [[Белград]]. Носител е и на Аласова диплома за областа биологија. Истата година запишал медицински факултет во Белград како воен стипендист на кој дипломирал во 1982 година. Специјализацијата ја положил на 6 октомври 1988 година со одличен успех.*

После завршувањето на специјализацијата, бил распореден во одделението за пластична хирургија, во Клиниката за пластична хирургија и изгореници BMA како одделенски лекар. Од 2001 до 2004 година бил на должност како началник на клиниката во делот за септични изгореници, потоа од 2004 до 2005 година бил началник на Одделението за изгореници. Од 2005 до 2007 година бил началник на Одделението за пластична хирургија и од 2007 година бил началник на Клиниката за пластична хирургија и изгореници BMA.

Категорија:Српски хирурзи
Војводинска гробница

**Војводинска гробница**, полн назив: **Војводинска македонска гробница** () — древномакедонска гробница од втората четвртина на II век п.н.е. недалеку од селото Војводина (Спилија) во Кајларско, Егејска Македонија. Сместена е во полето северно од селото, има дорска фасада и две одаи. Во неа се погребани 8 лица, а заедно со нив се откриени глинени садови и калапи, фигурки, бронзени и бакарни шноли и бронзени монети.

Ископана е во 1986-7&nbsp;г. и нејзината старост е утврдена според погребните предмети, иако се смета самата гробница веројатно е од IV век п.н.е. според споредбите со други вакви гробници. Заедно со соседната Катраничка гробница, оваа гробница е доказ за големото стратешко значења на оваа област во старовековната историја на Македонија.

## Поврзано
* Катраничка гробница
* Кутлеш

## Наводи

Категорија:Древномакедонски гробници
Категорија:Археолошки наоѓалишта во Егејска Македонија
Категорија:Еордеја
Категорија:Древномакедонска култура